ai4bharat/Pralekha huggingface dataset:
وزارت دفاع
رکشا منتری جناب راج ناتھ سنگھ نے ڈیفنس ٹیسٹنگ بنیادی ڈھانچے کی اسکیم کے لیے 400 کروڑ روپئے کی منظوری دی ہے
نئی دہلی،15 مئی، 2020، محکمہ دفاع اور بالائی فضا کے لیے استعمال ہونے والے آلات کی اندرون ملک تیاری کو فروغ دینے کی خاطر رکشا منتری جناب راج ناتھ سنگھ نے ڈیفنس ٹیسٹنگ انفراس اسٹرکچر اسکیم  کے آغاز کی منظوری دی ہے۔ جس کے لیے 400 کروڑ روپئے منظور کیے گئے ہیں۔ اس رقم سے اس شعبے میں جدید ٹیسٹنگ کا بنیاد ڈھانچے قائم کیا جاسکے گا۔ یہ اسکیم پانچ سال کے لیے ہے جس کے تحت پرائیویٹ صنعت کی شراکت داری کے ساتھ چھ سے آٹھ نئے ٹیسٹ ادارے قائم کیے جائیں گے۔ اس سے اندرون ملک دفاعی سامان کی تیاری میں مدد ملے گی اور نتیجے کے طور پر فوجی سامان کی درآمدات کم ہوں گی اور ملک کو خود کفیل بنانے میں تعاون کیا جاسکے گا۔
اس اسکیم کے تحت چلنے والے پروجیکٹوں کو 75 فیصد سرکاری رقمیں ‘گرانٹ ان ایڈ’ کی شکل میں فراہم کی جائیں گی جبکہ باقی 25 فیصد رقمیں اسپیشل پرپز وہیکل  کے ذریعے ادا کی جائیں گی جن میں بھارت کی پرائیویٹ فرمیں اور ریاستی سرکاریں شامل ہوں گی۔ اسکیم کے تحت پی ایس ویز کو کمپنیوں کے قانون2013 کے تحت رجسٹر کیا جائے گا اور وہ اسکیم کے تحت اپنے تمام اثاثےاستعمال کریں گی اور برقرار رکھیں گی۔ یہ کام یوزر چارجز جمع کرکے کیا جائے گا۔ جو سامان/ سسٹم ٹیسٹ کیے جائیں گے انھیں ضابطے کے مطابق سرٹیفکیٹ دیا جائے گا۔
امید ہے کہ بیشتر ٹیسٹ ادارے دو ڈیفنس انڈسٹریل کوری ڈورس  کے تحت قائم کیے جائیں گے لیکن یہ اسکیم صرف ڈی آئی سیز کے تحت ٹیسٹ ادارے قائم کرنے تک محدود نہیں ہیں۔
ڈی ٹی آئی ایس رہنما خطوط منسٹری آف ڈیفنس / ڈی ڈی پی اور ڈی جی کیو اےکی ویب سائٹوں پر اپلوڈ کردیئے گئے ہیں۔ انھیں مندرجہ لنک پر ملاحظہ کیا جاسکتا ہے:
https://ddpmod.gov.in/sites/default/files/pdfupload/DTIS%20Guidelines.pdf
وزارتِ تعلیم
پریکشا پے چرچا 2020 کے پانچویں ایڈیشن میں شرکت کے لئے رجسٹریشن کی آخری تاریخ میں توسیع کی گئی
پریکشا پے چرچا کے پانچویں ایڈیشن میں شامل ہونے کی آخری تاریخ بڑھا کر 3 فروری 2022 کر دی گئی ہے ۔ وزیر اعظم نریندر مودی نے ایک منفرد انٹریکٹو پروگرام - پریکشا پے چرچا کا تصور پیش کیا جس میں ملک بھر کے طلباء، والدین، اساتذہ اور بیرون ملک سے لوگ وزیراعظم سے بات چیت کرتے ہیں تاکہ امتحانات سے ہونے والے تناؤ کو کم کرنے کے ساتھ زندگی کو ایک اتسو کے طور پر منائیں۔
اس پروگرام کا فارمیٹ 2021 کی طرح آن لائن طریقے سے ہونے کی تجویز ہے۔ کلاس 9 سے 12 ویں کے اسکول کے طلباء، اساتذہ اور والدین کا انتخاب آن لائن مقابلے کے ذریعے کیا جائے گا۔ //innovateindia.mygov.in/ppc-2022/ پر براہ راست رجسٹریشن 28 دسمبر 2021 سے 3 فروری 2022 تک کی سہولت ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے ریوا میں 2,444 کروڑ روپے کے 7 نیشنل ہائی وے پروجیکٹوں اور مدھیہ پردیش کی پہلی 1600 کروڑ روپے کی 2.28 کلومیٹر طویل 6 لین والی جڑواں سرنگ کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج مدھیہ پردیش کے ریوا میں 2,444 کروڑ روپے کے 7 نیشنل ہائی وے پروجیکٹوں کا افتتاح کیا جن کی کل لمبائی 204 کلومیٹر ہے۔ وزیر اعلی جناب شیوراج سنگھ چوہان، ریاست کے سینئر وزیر جناب گوپال بھارگو، ریوا سے ایم پی جناب جناردن مشرا، سدھی سے ایم پی محترمہ ریتی پاٹھک، ایم پی گنیش سنگھ، مدھیہ پردیش کے دیگر وزراء اور تمام ایم پی-ایم ایل اے، افسران اس موقع پر موجود تھے۔
حاضرین سے خطاب کرتے ہوئے جناب گڈکری نے کہا کہ چرہاٹ ٹنل اور بائی پاس کی تعمیر سے ریوا سے سدھی کے درمیان کی لمبائی 7 کلومیٹر کم ہو گئی ہے۔ اب ڈھائی گھنٹے کے بجائے ہم یہ فاصلہ 45 منٹ میں طے کر سکیں گے۔ اس کے علاوہ، موہنیا گھاٹ کو پار کرنے میں 45 منٹ کے بجائے صرف 4 منٹ لگیں گے۔
وزیر موصوف نے کہا کہ ریوا-سدھی سیکشن میں گاڑیوں کی نقل و حرکت میں سرنگ کی تعمیر سے سہولت ہوگی اور سفید شیروں، دیگر جنگلی جانوروں اور جنگل کے پورے ماحولیاتی نظام کی حفاظت کی جاسکے گی۔ دیوتالاب-نائی گڑھی سڑک کی تعمیر سے ریوا ضلع کا پریاگ راج اور وارانسی سے رابطہ آسان ہو جائے گا۔
جناب گڈکری نے کہا کہ ستنا-بیلا فور لین سڑک کی تعمیر سے خطے میں کوئلہ، سیمنٹ اور ہیرے کی صنعتوں کے لیے رابطہ آسان ہو جائے گا۔ انہوں نے کہا کہ اس راستے کی تعمیر سے ستنا سے ریوا تک کا سفر 40 منٹ میں مکمل کیا جا سکے گا۔ مشہور سیاحتی مقامات جیسے جھانسی، اورچھا، کھجوراہو، پنا، ستنا تک رسائی آسان ہوگی۔ انہوں نے مزید کہا کہ کسانوں اور دیگر چھوٹے کاروباریوں کو وقت اور ایندھن کی بچت کے ساتھ مارکیٹ تک آسانی سے رسائی حاصل ہو سکے گی۔
اس موقع پر جناب گڈکری نے ریوا-سدھی سڑک کو چوڑا کرنے کا اعلان کرتے ہوئے اسے فور لین بنانے کی مانگ کو منظور دی ۔ انہوں نے 19 کلومیٹر طویل 2 لین ریوا بائی پاس کو 4لین کا بنانے کا بھی اعلان کیا۔ انہوں نے کہا کہ اس بائی پاس کو چوڑا کرنے کے ساتھ، ستنا سے چورہاٹ براستہ پریاگ راج- وارانسی کا رابطہ اچھا ہو جائے گا۔
جناب نتن گڈکری نے آج مدھیہ پردیش کے ریوا میں مدھیہ پردیش کی پہلی 1600 کروڑ روپے کی 2.28 کلومیٹر طویل 6 لین والی جڑواں سرنگ اور 13 کلومیٹر 4 لین بائی پاس کا بھی افتتاح کیا۔
این اے ٹی ایم طریقہ سے بنی یہ جڑواں سرنگ 300 ویں میٹر میں ایک دوسرے سے ملتی ہے جس کی وجہ سے ٹریفک میں کوئی رکاوٹ نہیں ہوگی۔ موہنیا وادی میں خم دار موڑ کی وجہ سے لمبے وقت سے گاڑیوں کے حادثے کا خدشہ تھا جو اس سرنگ کی تعمیر کے ساتھ ختم ہو گیا ہے۔ ٹنل میں جدید ترین سہولیات جیسے ایگزاسٹ فین، آپٹیکل فائبر لائنر آئی ٹی ڈیٹیکشن سسٹم، فائر سسٹم، کنٹرول روم، کیمرے، فون کی سہولت 200 میٹر پر فراہم کی گئی ہے۔
یہ ہندوستان کا پہلا ایکویڈکٹ ہے جس کے نیچے سرنگ ہے اور اوپر بان ساگر نہر ہے اور اس کے اوپر پہلے والی سڑک بھی بنائی گئی ہے۔ اس ٹنل میں ایک بڑا اور ایک چھوٹا پل، ایک آر او بی، ایک اوور پاس، ایک انڈر پاس، 4 کینال کراسنگ، 11 باکس کلورٹ اور 20 کلورٹس بنائے گئے ہیں۔
کامرس اور صنعت کی وزارتہ
ڈیزائن کے نیشنل انسٹی ٹیوٹ کا قیام
کامرس اورصنعت کے وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ نیشنل ڈیزائن پالیسی 2007 وضع کی گئی ہے ،جس میں کہ چار نئے نیشنل انسٹی ٹیوٹس آف ڈیزائن احمد آباد کے نیشنل انسٹی ٹیوٹ کے علاوہ قائم کئے جائیں گے۔ بھارت سرکار نے حال ہی میں ڈیزائن کے 4 نئے نیشنل انسٹی ٹیوٹ قائم کئے ہیں ، جو آندھرا پردیش ، آسام ، ہریانہ اور مدھیہ پردیش میں ہیں ۔ یہ ملک کے مختلف خطے کی ضرورتوں کو پورا کریں گے۔ ان چاروں نئے نیشنل انسٹی ٹیوٹ آف ڈیزائن نے کام کرنا شروع کردیا ہے اور ملک بھر کے طلبا کو بیچلر آف ڈیزائن میں کورسز فراہم کررہے ہیں۔اس طر ح ایک سیٹلائٹ سینٹرکی کوئی تجویز زیر غور نہیں ہے۔
بجلی کی وزارت
پاور سیکٹر میں اصلاحات
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا کہ حکومت ہند نے 20 جولائی 2021 کو اصلاحات پر مبنی اور نتائج سے منسلک ری ویمپڈ ڈسٹری بیوشن سیکٹر اسکیم کا آغاز کیا ہے، جس کا مقصد ایک مالی طور پر پائیدار اور آپریشنل طور پر موثر ڈسٹری بیوشن سیکٹر کے ذریعے صارفین کو بجلی کی فراہمی کے معیار اور اعتماد کو بہتر بنانا ہے۔ اس اسکیم کا تخمینہ 3,03,758 کروڑ روپے ہے اور مرکزی حکومت سے 97,631 کروڑ روپے کی مجموعی بجٹ امداد کا تخمینہ ہے۔
مختلف وزارتوں اور ڈی آئی ایس سی او ایم ایس کے ساتھ مشاورت سے ازسر نوتبدیل شدہ تقسیم کاری کے شعبے کی اسکیم  تیار کی گئی۔ کسی بھی ریاستی حکومت نے اس کی مخالفت نہیں کی۔
حکومت ہند نے آتم نربھر بھارت ابھیان کے تحت مرکز کے زیر انتظام علاقوں میں بجلی کے محکموں اور یوٹیلٹیز کی نجکاری کا اعلان کیا،جس کا مقصد صارفین کو آپریشنل اور مالیاتی استعداد میں بہتری کے ساتھ بہتر خدمات فراہم کرنا ہے۔ مرکز کے زیر انتظام علاقوں نے اپنی بجلی کی تقسیم کی نجکاری کے لیے ضروری اقدامات کیے ہیں۔
چندی گڑھ اور پڈوچیری کی ایمپلائز یونین نے ابتدا میں نجکاری کی مخالفت کی تھی۔ انہوں نے بالترتیب پنجاب اور ہریانہ کے ہائی کورٹ اور مدراس کی ہائی کورٹ میں رٹ درخواستیں دائر کی ہیں۔ مرکز کے زیر انتظام علاقوں نے ضرورت کے مطابق یونینوں اور ایسوسی ایشنز کے ساتھ بات چیت شروع کی۔
خواتین اور بچوں کی ترقیات کی وزارت
مربوط اطفال ترقی اسکیموں کا جائزہ
آنگن واڈی خدماتی اسکیم کے تحت معیاری انتظام کاری اطلاعاتی نظام کے توسط سے پیش رفت کا جائزہ لینے کے لئے اسکیم میں بنیادی طور پر ایک مانٹرنگ سسٹم موجود ہوتا ہے۔
ملک میں تغذیائی صورتحال کو بہتر بنانے کے لئے گذشتہ ایک برس میں ریاستی حکومتوں کے ساتھ پائیدار کوششیں کی گئی ہیں۔ تغذیائی کوالٹی کو بہتر بنانے کے لئے اقدامات کیے گئے ہیں ، اس کے علاوہ تسلیم شدہ تجربہ گاہوں میں جانچ، اور حکمرانی کو بہتر بنانے ،پوشن ٹریکر کے تحت فراہمی اور لیوریج تکنالوجی کو مضبوط بنانے کے لئے اقدامات کیے گئے ہیں۔ حکومت نے ریاستوں/ مرکز کے زیر انتظام علاقوں کو اس امر کو یقینی بنانے کا مشورہ دیا ہے کہ اضافی تغذیہ کی کوالٹی خوراک، سلامتی اور اسٹینڈرس ایکٹ، 2006 اور اس کے تحت قواعد وضوابط میں تجویز کردہ معیارات سے مطابقت رکھتی ہو۔ غذائی طور طریقوں میں روایتی حکمت کا فائدہ اٹھاتے ہوئے غذائی تنوع کے فرق کو مٹانے کے لئے آنگن واڈی مراکز میں پوشن واٹیکاؤں کی ترقی میں تعاون کے لئے ایک پروگرام بھی شروع کیا گیا ہے۔
یہ اطلاع خواتین و اطفال کی ترقی کی وزیر محترمہ اسمرتی زبین ایرانی نے آج لوک سبھا میں ایک تحریری جواب کے تحت دی۔
امور داخلہ کی وزارت
مرکزی وزیر داخلہ کی قیادت میں اعلیٰ سطحی کمیٹی نے تمل ناڈو کے لئے مرکزی امداد کو منظوری
نئی دہلی،31 دسمبر / مرکزی وزیر داخلہ جناب راج ناتھ سنگھ کی سربراہی میں اعلیٰ سطحی کمیٹی نے قومی آفات ریسپونس فنڈ  سے تمل ناڈو کے لئے 1146.12 کروڑ روپئے کی اضافی امداد کو منظوری دے دی ہے۔ واضح ہو کہ 3دسمبر 2018 کو آئے ’گاجا ‘ طوفان سے متاثرہ عمل ناڈو کو اس سے قبل مرکز نے ریاست میں متاثرہ لوگوں کو عبوری راحت پہنچانے کے لئے ایس ڈی آر ایف سے353.70 کروڑ روپئے کی امداد جاری کی تھی۔
مرکزی وزیر خزانہ جناب ارون جیٹلی ،زراعت کے مرکزی وزیر جناب رادھا موہن سنگھ اور نیتی آیوگ کے نائب چیئرمین ڈاکٹر راجیو کمار ، اس اعلیٰ سطحی کمیٹی  کے ارکان ہیں۔
وزارت دفاع
’’سنجیونی لائف اسٹائل کلنک‘‘
آرمڈ فورسز کلنک ، نئی دہلی میں افتتاح
تمام موجودہ اور سبکدوش عملے اور ان کے کنبوں کے لئے طرز زندگی سے جڑی بیماریوں کی روک تھام اور ان کے علاج معالجے سے متعلق روز مرہ کی زندگی غذا اور ایکسر سائز کے لئے صلاح فراہم کرنے کی غرض سے ایک مربوط فیسلٹی جسے سنجیونی۔ لائف اسٹائل کلنک کا نام دیا جاتا ہے، آرمڈ فورسز کلنک ، نئی دہلی میں اس کا افتتاح کیا گیا ہے۔ آر می وائیوز ویلفیئر ایسو سی ایشن  کی صدر محترمہ ارچنا پانڈے نے گیارہ اکتوبر 2022 کو اس کا افتتاح کیا۔
طرز زندگی میں تبدیلیاں آنے کی وجہ سے ہندوستانیوں میں موٹاپا، ہائپرٹینشن، کولسٹرول عدم توازن، ذیابطیس جیسی بیماریوں بڑھ رہی ہیں۔ مسلح افواج کے ارکان بھی اس سے مستثنیٰ نہیں ہیں اور ان میں بھی یہی رجحان دیکھنے کو مل رہا ہے۔ ان غیر متعدی بیماریوں کی روک تھام کی جاسکتی ہے اور غیر ادویاتی طور طریقے اختیار کرکے ان سے نمٹا جاسکتا ہے۔
’’سنجیونی۔ لائف اسٹائل کلنک‘‘ کا مقصد مسلح افواج کے اہلکاروں اور ان کے اہل خانہ کو ممکنہ خطرات سے آگاہ کرنا اور ذیابطیس ، ہائپرٹینشن اور موٹاپے جیسی بیماریوں کو متوازن خوراک، ایکسر سائز اور مثبت طور طریقے اختیار کرکے دوا استعمال کئے بغیر ان بیماریوں کی روک تھا، کرنا اور ان سے نمٹنا سیکھاتا ہے۔ لائف اسٹائل بیماریوں کے کلنک کی ٹیم غذائی صلاح کار، جسمانی تربیت کار اور کاؤنسلنگ پر مشتمل ہوگی،’ہیلتھ کیوسک‘‘ کلنک میں نصب کیا گیا ہے جس کے ذریعہ بنیادی پیمانوں پر نظر رکھی جائے گی۔
ہندوستانی فوج کے ذریعہ اس انوکھے اقدام سے امتناعی صحت نگہداشت کے طریقے کے طور پر صحت مند طرز زندگی کو بڑھاوا ملے گااور محفوظ اور غیر ادوایتی علاج ممکن ہوگا۔ اس اقدام سے متاثرہ موجودہ فوجیوں ، سبکدوش فوجیوں اور ان کے کنبے والوں کی زندگی میں ایک مثبت تبدیلی آئے گی اور ان میں خود اعتمادی بڑھے گی۔
وزارت دفاع
اشتراک پر مبنی شراکت داری کے لئے بھارتی دفاعی صنعت کی عالمی رابطہ کاری کے موضوع پر بھارت اور ملیشیا کے درمیان ویبنار
اہم جھلکیاں:
- دوست ملکوں کے ساتھ ویبنار کے سلسلے کے حصے کا اہتمام کیا گیا۔
- 2025تک دفاعی بر آمدات کو فروغ دینا اور 5 ارب امریکی ڈالر تک دفاعی بر آمدات کے ہدف کو حاصل کرنا۔
- 150سے زیادہ مندوبین نے ویبنار میں شرکت کی۔
- 100سے زیادہ ورچوئل نمائش اسٹال قائم کئے گئے
- ایس آئی ڈی ایم کے ذریعے وزارت دفاع کی جانب سے ویبنار کا اہتمام کیا گیا۔
اشتراک پر مبنی شراکت داری کے لئے بھارتی دفاعی صنعت کی عالمی رابطہ کاری کے موضوع پر بھارت اور ملیشیا کے درمیان 17 اگست 2021 کو ایک ویبنار اور ایکسپو کا اہتمام کیا گیا۔ اس وبینار کا سوسائٹی آف انڈین ڈیفنس مینوفیکچررس  کے ذریعے دفاع کی وزارت کے دفاعی پروڈکشن کے محکمے کی نگرانی میں اہتمام کیا گیا۔ یہ ویبنار اُن ویبنارس کے سلسلے کا ایک حصہ تھا، جس کا کہ دوست ملکوں کے ساتھ اہتمام کیا جا رہا ہے تاکہ دفاعی بر آمدات کو فروغ دیا جاسکے اور 2025 تک 5 ارب امریکی ڈالر کے دفاعی بر آمد کے نشانے کو حاصل کیا جاسکے۔
وزارت دفاع میں، دفاعی صنعتوں کی پیداوار کے جوائنٹ سکریٹری جناب انوراگ باجپئی اور دونوں ملکوں کے سینئر افسروں نے اس ویبنار میں شرکت کی۔ اپنے خطاب میں جوائنٹ سکریٹری نے اس بات کو اجاگر کیا کہ ہندوستان کی دفاعی مصنوعات عالمی معیار کی ہیں اور انتہائی سستی ہیں۔ انہوں نے کہا کہ ہندوستان کے پاس ایک زبردست جہاز سازی کی صنعت ہے، جہاں عالمی درجے کی سرکاری اور نجی جہاز ساز کمپنیوں کا ایک ایکو سسٹم ہے۔ انہوں نے زور دیتے ہوئے کہا کہ بھارت طیاروں کے رکھ رکھاؤ، مرمت اور مجموعی سرگرمیوں کے لئے ایک مرکز کی حیثیت اختیار کرتا جا رہا ہے اور دونوں ممالک اس سیکٹر میں اشتراک کرسکتے ہیں۔ ویبنار کے دوران ایس آئی ڈی ایم - کے پی ایم جی کی طرف سے ایک معلومات مقالہ تیار کیا گیا ہے۔
بھارت الیکٹرانکس لمیٹڈ، ہندوستان ایروناٹکس لمیٹڈ، گارڈن ریچ شپ بلڈرس اور انجینئرس، ایل اینڈ ٹی ڈیفنس اور بھارت فورج لمیٹڈ سمیت 90 بھارتی کمپنیوں نے اہم دفاعی پلیٹ فارم اور مصنوعات پر پرزنٹیشن دیا۔ ملیشیا کی جانب سے ایرو اسپیس ٹیکنالوجی سسٹم کارپوریشن، اے ایم پی کارپوریشن، ڈیفنس ٹیک ان مین سسٹم اور انوپیک ایس ڈی این بی ایچ ڈی نے کمپنی کے پرزنٹیشن دیئے۔
150سے زیادہ مندوبین نے اس ویبنار میں شرکت کی اور 100 سے زیادہ ورچوئل نمائش اسٹال کا اہتمام کیا گیا۔
۔۔۔۔۔۔۔۔۔۔۔۔۔۔۔۔۔۔

U-7990
(Visitor Counter : 158
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.46 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
23)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
16,46,70,800
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.46 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
|
اقلیتی امور کی وزارتت
|
اقلیتی طلبا کے لیے وظائف
نئی دہلی، 31 مارچ 2022:
اقلیتی امور کے مرکزی وزیر جناب مختار عباس نقوی نے آج لوک سبھا میں ایک تحریری جواب کے تحت یہ اطلاع فراہم کی کہ 2014۔15 کے بعدسے، ملک بھر میں 5.20 کروڑ وظائف تقسیم کیے جا چکے ہیں، جبکہ اس کے مقابلے میں 2014۔15 سے قبل 3.03 کروڑ وظائف تقسیم کیے گئے تھے۔ مالی برس 2014۔2015 سے 2021۔2022 کے دوران پوسٹ میٹرک اور میرٹ کم مینس پر مبنی اسکالر شپ اسکیموں کے تحت اقلیتی طلبا کے لیے منظور کیے گئے وظائف کی مذہب کے لحاظ سے تفصیلات مندرجہ ذیل ہیں، اس کے علاوہ ، اسی مدت کے دوران ، ان اسکیموں کے تحت منظور کی گئی مجموعی رقم اور ڈی بی ٹی  کے تحت مستفیدین کے کھاتوں میں راست طور پر رقم کی تقسیم کی تفصیلات بھی مندرجہ ذیل فہرست میں دی گئی ہے۔
|
|
مالی برس 2014۔15 سے 2021۔22کے دوران ، پوسٹ میٹرک اور میرٹ کم مینس پر مبنی اسکالر شپ اسکیموں کے تحت مذہب کے لحاظ سے تفصیلات
|
|
اسکیم
|
|
بدھسٹ
|
|
عیسائی
|
|
جین
|
|
مسلم
|
|
سکھ
|
|
پارسی
|
|
منظور کی گئی رقم

|
|
پری میٹرک اسکالرشپ اسکیم
|
|
12,98,637
|
|
53,13,905
|
|
4,58,665
|
|
3,36,11,677
|
|
35,90,880
|
|
6,015
|
|
9057.08
|
|
پوسٹ میٹرک اسکالرشپ اسکیم
|
|
33,450
|
|
6,82,623
|
|
1,21,926
|
|
43,10,991
|
|
5,38,345
|
|
1,051
|
|
3426.81
|
|
میرٹ کم مینس پر مبنی اسکالر شپ اسکیم
|
|
3,376
|
|
1,63,188
|
|
31,206
|
|
7,51,778
|
|
49,963
|
|
97
|
|
2670.81
|
|
میزان
|
|
13,35,463
|
|
61,59,716
|
|
6,11,797
|
|
3,86,74,446
|
|
41,79,188
|
|
7,163
|
|
15,154.70
|
|وظائف کی تقسیم کا عمل 2021۔22 میں جاری ہے
|
|
|
|
|
||
||
||
||
||
||
||
||
||
|
ریلوے کی وزارت
ہندوستانی ریلوے نے اگست 22 میں 119.32 میٹرک ٹن کی اگست ماہانہ مال بھاڑا لوڈنگ کا اب تک کا بہترین ریکارڈ قائم کیا ہے
اگست کے مہینے میں اضافی لوڈنگ 8.69 ایم ٹی رہی ہے یعنی 2021 میں حاصل کیے گئے پچھلے بہترین اگست کے اعداد و شمار کے مقابلے میں 7.86 فیصد اضافہ
اس کے ساتھ، ہندوستانی ریلوے نے مسلسل 24 ماہ کی بہترین ماہانہ مال بھاڑا لوڈنگ درج کرائی ہے
انڈین ریلویز  نے اگست 22 میں 119.32 میٹرک ٹن کی اگست ماہانہ مال بھاڑا لوڈنگ کا اب تک کا بہترین ریکارڈ قائم کیا ہے۔ اگست کے مہینے میں اضافی لوڈنگ 8.69 میٹرک ٹن رہی یعنی 2021 میں حاصل کیے گئے پچھلے بہترین اگست کے اعداد و شمار کے مقابلے میں 7.86 فیصد اضافہ، اس کے ساتھ، ہندوستانی ریلویز نے مسلسل 24 ماہ کی بہترین ماہانہ مال بھاڑالوڈنگ درج کرائی ہے۔
انڈین ریلویز نے کوئلے میں 9.2 میٹرک ٹن کی اضافی لوڈنگ حاصل کی ہے، اس کے بعد کھاد میں 0.71 میٹرک ٹن، باقی سامان میں 0.68 میٹرک ٹن اور 0.62 میٹرک ٹن کنٹینرز۔ آٹوموبائل لوڈنگ میں اضافہ مالی سال 2023-2022 میں فریٹ بزنس کی ایک اور خاص بات ہے اور مالی سال 2023-2022 میں اگست تک 2206 ریک لوڈ کیے گئے ہیں جبکہ پچھلے سال کی اسی مدت کے دوران 1314 ریکز یعنی اس لوڈنگ میں 68 فیصد اضافہ ہوا۔
یکم اپریل 2022 سے 31 اگست 2022 تک مجموعی مال کی لوڈنگ 620.87 میٹرک ٹن رہی ہے جب کہ 2022-2021 میں حاصل کی گئی لوڈنگ562.75 میٹرک ٹن تھی۔ اس کا مطلب یہ ہوا کہ پچھلے سال کی اسی مدت کے مقابلے میں 10.32فیصد کی نمو کے ساتھ58.11 میٹرک ٹن کی اضافی لوڈنگ ریکارڈ کی گئی۔
مال برداری این ٹی کے ایمس  اگست 21 میں 63 بلین سے بڑھ کر اگست 22 میں 73 بلین ہو گئی ہے جس میں 16 فیصد اضافہ ریکارڈ کیا گیا ہے۔ پہلے پانچ مہینوں میں مجموعی این ٹی کے ایمس میں بھی 18.29فیصد اضافہ ہوا ہے۔
بجلی اور کوئلے کی وزارت کے ساتھ قریبی تال میل میں پاور ہاؤسز کو کوئلے کی سپلائی بڑھانے کے لیے ہندوستانی ریلوے کی مسلسل کوششیں اگست کے مہینے میں مال برداری کی کارکردگی کی اہم خصوصیات میں سے ایک رہی ہیں۔ پاور ہاؤسز پر کوئلے کی لوڈنگ  میں اگست میں 10.46 میٹرک ٹن کا اضافہ ہوا ہے جس کے ساتھ 44.64 میٹرک ٹن کوئلہ پاور ہاؤسز میں منتقل کیا گیا تھا جو پچھلے سال 34.18 میٹرک ٹن تھا، یعنی 31 فیصد اضافہ درج کیا گیا۔ مجموعی طور پر، سال کے پہلے پانچ مہینوں میں، انڈین ریلوے نے گزشتہ سال کی اسی مدت کے مقابلے میں 58.41 میٹرک ٹن سے زیادہ اضافی کوئلہ پاور ہاؤسز کو منتقل کیا ہے، جس میں 32فیصدسے زیادہ اضافہ ہوا ہے۔
اجناس کے لحاظ سے ترقی کی تعداد ظاہر کرتی ہے کہ انڈین ریلوے نے مندرجہ ذیل شرح نمو کے ساتھ تقریباً تمام اجناس کے حصوں میں متاثر کن ترقی حاصل کی ہے:
|
|
اجناس
|
|
فرق
|
|
فیصد فرق
|
|
کوئلہ
|
|
9.20
|
|
19.26
|
|
کھاد
|
|
0.71
|
|
17.10
|
|
بقایا دیگر اشیاء
|
|
0.68
|
|
7.69
|
|
کنٹینرس
|
|
0.62
|
|
9.39
|
|
پی او ایل
|
|
0.28
|
|
7.80
بندرگاہوں، جہاز رانی اور آبی راستوں کی وزارت
جناب منسکھ منڈاویا نے بھارتی کوسٹ گارڈ کے سمندری گشتی جہاز آئی سی جی ایس وارد کو فورس میں شامل کیا
آئی سی جی ایس – وارد سے بھارتی بحری حدود پر نظر رکھنے کی کوسٹ گارڈ کی صلاحیت میں اضافہ ہوگا
نئی دہلی،28؍فروری،جہاز رانی کے مرکزی وزیر مملکت جناب منسکھ منڈاویا نے آ ج چنئی میں ایک بحری گشتی جہاز آئی سی جی ایس وارد کو باضابطہ طور پر بھارتی کوسٹ گارڈ میں شامل کیا۔ اس موقع پر بھارتی کوسٹ گارڈ اور جہاز رانی کی وزارت کے سینئر عہدیدار اور دیگر اہم شخصیات موجود تھیں
آئی سی جی ایس وارد کو فورس میں شامل کرنے کی تقریب کے ایک حصے کے طور پر جناب منسکھ منڈاویا کو گارڈ آف آنر پیش کیا گیا۔ انہوں نے بھارتی کوسٹ گارڈ کی کوششوں کے لئے اس کی ستائش کرتے ہوئے مبارک باد دی اور مزید ترقی کے لئے نیک خواہشات پیش کیں۔
اس موقع پر اظہار خیال کرتے ہوئے جناب منڈاویا نے کہا کہ جہاز رانی کی وزارت ملک کے بحری مفادات اور آبی حدود کی سکیورٹی کو یقینی بنانے کے لئے بھارتی کوسٹ گارڈ کے ساتھ قریبی تال میل سے کام کررہی ہے۔ انہوں نے کہا کہ بھارتی کوسٹ گارڈ کے جہازوں کو بھارت کی تمام بندر گاہوں پر لنگر انداز ہونے کے لئے ترجیح دی جائے گی۔
آئی سی جی ایس وارد کی شمولیت سے آئی سی جی ایس بیڑے کے جہازوں میں اضافہ ہوگا جس سے بھارتی بحری حدود کی ساحلی سکیورٹی پر مسلسل نظر رکھنے میں مدد ملے گی۔
آئی سی جی ایس وارد ، جسے بھارتی کوسٹ گارڈ میں شامل کیا گیا ہے، 2100 ٹن وزن کا 98 میٹر طویل جہاز ہے، جس کی چوڑائی 15 میٹر ہے۔ یہ جہاز 5000 سمندری میل تک کا سفر کرسکتا ہے جس کی زیادہ سے زیادہ رفتار 26 ناٹ ہوسکتی ہے۔ اس جہاز نے 9000 کلو واٹ والے دو ڈیزل انجن لگے ہوئے ہیں۔ اس جہاز میں ایک سی آر این - 91 اور دو 12.7 کی توپیں نصب کی جائیں گی اور یہ دو انجن والے ہیلی کاپٹر کو لے جانے کی صلاحیت رکھتا ہے جس سے اس کی نگرانی اور کارروائی کرنے کے علاوہ تحقیق اور بچاؤ کارروائی میں اضافہ ہوگا۔
ملک میں جہاز سازی کی صنعت میں زبردست اضافہ ہوا ہے ، کیونکہ آئی سی جی ایس وارد کی تعمیر ملک میں میسرز ایل اینڈ ٹی کے ذریعے کی گئی ہے جو ’میک اِن انڈیا‘ کے ویژن کے لئے زبردست تعاون کررہی ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-965
(Visitor Counter : 141
صدر جمہوریہ کا سکریٹریٹ
صدر جمہوریہ نے دُرگا پوجا کے موقع پر مبارکباد دی
نئی دہلی،12اکتوبر؍2021:
صدر جمہوریہ جناب رام ناتھ کووند نے دُرگا پوجا کے موقع پر ملک کے شہریوں کو مبارکباد دی۔صدر جمہوریہ نے اپنے پیغام میں کہا:-
’’دُرگا پوجا کے مقدس موقع پر بھارت و غیر ممالک میں رہ رہے بھارتی شہریوں کو دلی مبارکباد اور نیک خواہشات پیش کرتا ہوں۔
دیوی دُرگا طاقت کی علامت ہے اور وہ عورت کی طاقت کا دیوی روپ بھی ہیں۔ دُرگا پوجا برائی پر اچھائی کی کامیابی کا جشن ہے۔ ماں دُرگا کے 9الگ الگ روپ زندگی کے ساتھ فطرت کے ربط کوظاہر کرتے ہیں۔
آئیے اس تہوار کے موقع پر ہم ایک ایسے سماج کی تعمیر کا عہد کریں، جہاں سماج میں خواتین کو پہلے سے زیادہ عزت اور قوامی تعمیر میں انہیں برابر کی حصے داری حاصل ہو۔
میری ایشور سے دعا ہے کہ جوش وخروش بھرے اس تہوار سے ملک کے شہریوں کے درمیان اَمن، بھائی چارہ اور اتحاد کا جذبہ مزید مضبوط ہوں اور ہم سب ملک کی ترقی کے لئے بڑھ چڑھ کر کام کرتے رہیں۔‘‘
صدر جمہوریہ کا پیغام دیکھنے کے لئے براہ کرم یہاں کلک کریں۔
Please click here to see the President’s message -
امور داخلہ کی وزارت
مرکزی وزیر داخلہ جناب امت شاہ نے تین اپریل کو چھتیس گڑھ میں نکسلیوں کے ساتھ ہوئے تصادم میں شہید جوانوں کو خراج عقیدت پیش کیا ہے
’’نکسلیوں کے خلاف ہماری لڑائی پوری طاقت، استقامت اور شدت کے ساتھ جاری رہے گی اور ہم اس کو انجام تک پہنچائیں گے‘‘
جناب امت شاہ نے صورتحال کا جائزہ لیا اور وزارت داخلہ، انٹیلی جنس بیورو اور مرکزی مسلح پولیس دستوں کےاعلیٰ عہدیداروں کے ساتھ جائزہ میٹنگ کی
نئی دلّی ،04 اپریل، 2021/
مرکزی وزیرداخلہ جناب امت شہ نے تین اپریل کو چھتیس گڑھ میں نکسلیوں کے ساتھ ہوئے تصادم میں شہید ہوئےجوانوں کو خراج عقیدت پیش کیا۔ جناب امت شاہ نے کہا کہ شہیدوں کے اہل خانہ کو اور ملک کو یقین دلانا چاہتا ہوں کہ جوانوں نے ملک کے لئے جو قربانی دی ہے اسے رائیگاں نہیں ہونے دیا جائے گا۔
جناب امت شاہ نے کہا کہ نکسلیوں کے خلاف ہماری لڑائی پوری قوت، استقامت اور شدت کے ساتھ جاری رہے گی اور ہم اسے انجام تک پہنچائیں گے۔
مرکزی وزیرداخلہ نے کہا کہ جہاں تک ہلاکتوں کا تعلق ہے ،تو میں ابھی کچھ نہیں کہنا چاہتا کیونکہ سرچ آپریشن ابھی جاری ہے۔
جناب امت شاہ نے صورتحال کا جائزہ لیا اور وزارت داخلہ، انٹیلی جنس بیورو اور مرکزی مسلح دستوں کے اعلیٰ عہدیداروں کے ساتھ جائزہ میٹنگ کی۔
مکانات اور شہری غریبی کے خاتمے کی وزارت
شہروں میں نقل و حرکت کے سلسلے میں ابھرتے ہوئے رجحانات کے بارے میں 13ویں اربن موبیلیٹی انڈیا کانفرنس کا افتتاح کیا گیا
نئی دہلی،09نومبر ،2020 / ہاؤسنگ اور شہری امور کے وزیر مملکت آزادانہ چارج جناب ہردیپ سنگھ پوری نے کہا کہ مستقبل میں نقل و حرکت کے لیے ماحول دوست مربوط خود کار اور ذاتی سفر ، مانگ کے مطابق کیا جائے گا۔ ذہین ٹرانسپورٹیشن نظام اور ٹریفک کا بندوبست جیسے جدید کام بڑے شہروں میں فروغ یافتہ نقل و حرکت کے لیے فہرست میں شامل ہیں۔ وہ آج شہروں میں آمد و رفت کے سلسلے میں ابھرتے ہوئے رجحانات کے موضوع پر 13ویں اربن موبیلیٹی انڈیا کانفرنس سے خطاب کر رہے تھے۔ میسرز گہل کے بانی اور سینئر مشیر پروفیسر یان گہل ، ٹرانسپورٹ کے مندوب وزیر جاناب یاں بیپ ٹیسٹ جیباری ، حکومت فرانس کے ایکولاجی کی تبدیلی کےوزیر ، جی آئی زیڈ کے ڈائریکٹر جنرل ڈاکٹر کلوڈیا وارننگ، ہاؤسنگ اور شہری امور کے سکریٹری جناب بی ایس مشرا نے کانفرنس میں شرکت کی۔ اس کے علاوہ وزارت کے سینئر افسران بھی کانفرنس میں موجود تھے۔
کانفرنس سے خطاب کرتے ہوئے وزیر موصوف نے کہا کہ کووڈ – 19 عالمی وبا کے بعد کے تناظر میں امید ہے کہ بھارت میں شہری نقل و حرکت کے رویے میں تبدیلی آجائے۔ اس بحران سے ایک موقعے کی بھی نمائندگی ہوتی ہے کہ شہری ٹرانسپورٹ میں طویل مدتی ترقیاتی نشانوں کو پورا کیا جائے۔ جیساکہ وزیراعظم جناب نریندر مودی نے کہا تھا کہ موجودہ بحران ایک ایسے موقعے میں تبدیل کیا جانا چاہیے جس کے تحت آتم نربھر بھارت تشکیل دیا جائے اور وقت آگیا ہے کہ حوصلہ کن فیصلے اور سرمایہ کاری کی جائے۔ بیرون ملک کے اپنے دوستوں سے کہتا ہوں کہ آتم نربھر بھارت کا اصل مقصد خود کفیل بھارت ہے۔ بنیادی ڈھانچے میں سرمایہ کاری اور ایک دوسرے کے ملکوں میں ایک دوسرے کے عوام اور اشیاء کی آمد و رفت سے معیشت میں کئی گنا اضافہ ہواگا ۔اور روزگار کے موقعوں میں بھی اضافہ ہوگا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔09
U –7106
(Visitor Counter : 138